text: Køer skal have bedre stier
  22 september 2011 kl. 06.04
  Malkekøer har det svært ved at gå på hullede stier, når de skal vandre fra stald til mark og tilbage igen, mener Videncenter For Landbrug.
  Mudrede og hullede stier kan medføre klovbetændelse, sten i klovene og yverbetændelse, der i sidste ende kan gå ud over mælkekvaliteten. 
  Videncentret har arbejdet på at finde frem til et stabilt underlag for køerne, og resultatet er blevet gummimåtter.
  De blev torsdag demonstreret hos landmænd i Løgumkloster.
  